Geen beurtkrag vir Donderdag beplanArgieffoto Eskom het gesê daar word sover geen beurtkrag vir Donderdag beplan nie. “Alhoewel beurtkrag nie tans beplan word nie, kan dinge nog verander,” het ŉ mediawoordvoerder van Eskom gesê. “Enige versteurings wat mag voorkom, kan dalk tot beurtkrag lei.” Eskom het in ŉ bulletin wat Maandag aan sy werknemers gestuur is, gesê daar is ŉ groot risiko dat beurtkrag Donderdag en Vrydag kan voorkom. Die kragvoorsiener sukkel sedert die begin van November om die ligte aan te hou sedert die ineenstorting van een van sy steenkoolsilo’s by die Majuba-kragstasie in Mpumalanga.